Na osnovu člana 167 stav 1 Zakona o lokalnoj samoupravi („Službeni list CG”, br. 2/18, 34/19, 38/20, 50/22 i 84/22) i člana 20 Odluke o načinu i postupku učešća lokalnog stanovništva u vršenju javnih poslova („Službeni list RCG – Opštinski propisi”, broj 29/05 i „Službeni list CG – Opštinski propisi”, broj 39/14), Sekretarijat za kulturu, sport, mlade i socijalno staranje, organizuje

**JAVNU RASPRAVU**

**NA TEMU:  Nacrt Lokalnog akcionog plana za mlade za 2024. godinu**

I – Pozivaju se zainteresovani organi, organizacije, ustanove, nevladine organizacije, privredna društva, preduzetnici, mjesne zajednice, građani i drugi zainteresovani subjekti da uzmu učešće u javnoj raspravi i daju svoj doprinos u razmatranju Nacrta Lokalnog akcionog plana za mlade za 2024. godinu.

II – Javna rasprava će se održati u periodu od 01. do 15. decembra 2023. godine, u prostorijama Sekretarijata za kulturu, sport, mlade i socijalno staranje (zgrada Opštine Nikšić, III sprat, kancelarija br. 9), svakog radnog dana od 8.00 – 10.00 časova.

III – Centralna javna rasprava (javna tribina) će se održati  13. decembra 2023. godine (srijeda), u zgradi Skupštine opštine Nikšić, sala broj 1, sa početkom u 8:00 časova.

IV – Sa Nacrtom plana zainteresovani učesnici mogu se upoznati u prostorijama Sekretarijata za kulturu, sport, mlade i socijalno staranje (zgrada Opštine Nikšić, III sprat, kancelarija br. 9), svakog radnog dana od 8.00 – 10.00 časova i na veb sajtu Opštine - [www.niksic.me](http://www.niksic.me/).

V – Predlozi, primjedbe, sugestije i mišljenja na tekst Nacrta Lokalnog akcionog plana za mlade za 2024. godinu mogu se saopštiti usmeno ili dostaviti u pisanoj formi Sekretarijatu za kulturu, sport, mlade i socijalno staranje, na adresu: Nikšić, Njegoševa 18, neposredno preko Građanskog biroa ili u elektronskoj formi, na e-mail: kancelarijazamladenk@gmail.com.

VI – Nadležni Sekretarijat kao obrađivač razmotriće primjedbe, predloge i sugestije učesnika javne rasprave, nakon čega će sačiniti Izvještaj o sprovedenoj javnoj raspravi.

**SEKRETAR**

Dejan Ivanović s.r.

* Nacrt Lokalnog akcionog plana za mlade za 2024. godinu